1.3.2022.
HR
Službeni list Europske unije
C 99/143 srijeda, 7. srpnja 2021.
mogućnosti zapošljavanja za osobe koje su već navršile zakonsku dob za umirovljenje, a žele ostati ili postati aktivni, ne samo u cilju ostvarivanja dodatnih prihoda, nego i radi borbe protiv socijalne isključenosti; nadalje, poziva na poticanje volontiranja i mentorstva kako bi se potaknuo prijenos znanja među generacijama; ističe da takve mjere i aktivnosti ne smiju biti na štetu mladih tražitelja zaposlenja ili dugotrajno nezaposlenih osoba;
77. poziva Komisiju da donese strategiju EU-a za pružatelje skrbi; naglašava da je ulaganje u usluge skrbi ključno jer će se time ne samo povećati stope zaposlenosti žena, osigurati poslovne mogućnosti u formalnom gospodarstvu za prethodno neformalne pružatelje skrbi i promicati ravnoteža između poslovnog i privatnog života za žene, već će se i poboljšati životni uvjeti starijih osoba ulaganjem u ustanove za dugotrajnu skrb, mjerama za poboljšanje mentalnog zdravlja i suzbijanje izolacije te mjerama za sprečavanje i borbu protiv nasilja nad starijim ženama, kao i ulaganjem u zdravlje i obrazovanje ljudi kako bi se osiguralo da i uz starenje ostanu aktivni i dobrog zdravstvenog stanja; poziva države članice da usvoje skup pokazatelja o pristupu sustavima skrbi za starije osobe i njihovoj održivosti, kao i zajednički, visokokvalitetni okvir za usluge skrbi za starije osobe; naglašava da je važno osigurati da skrb za starije osobe ostane u nacionalnoj nadležnosti;
78. poziva države članice da posvete veću pozornost starijim osobama, koje su posebno osjetljive na virusne infekcije, uključujući bolest COVID-19; poziva Komisiju i države članice da se bore protiv izolacije, zanemarivanja i socijalne isključenosti starijih osoba tijekom pandemije bolesti COVID-19 poticanjem informativnih kampanja, provođenjem istraživanja, olakšavanjem razmjene mišljenja i kombiniranjem strukturnih i investicijskih fondova EU-a; nadalje, poziva države članice da osiguraju primjenu prava pacijenata u prekograničnoj zdravstvenoj skrbi te dostupnost sigurnih i cjenovno pristupačnih lijekova, kao i pristup njima; naglašava da se tijekom pandemije bolesti COVID-19 pokazalo da je potrebna veća solidarnost od strane EU-a; poziva Komisiju da na temelju članka 25.
Povelje izradi i donese Povelju Europske unije o pravima starijih osoba;
79. prepoznaje istaknutu ulogu koju bi kohezijska politika i ZPP mogli imati u poticanju i jačanju zapošljivosti i uključenosti žena u ruralnim i udaljenim područjima suočenima s demografskim problemima; poziva države članice da u tu svrhu bolje iskoriste odgovarajuća sredstva;
80.
poziva države članice da za rješavanje pitanja demografskih promjena iskoriste sredstva iz programa REACT-EU (54);
81. naglašava da bi se nove tehnologije i inovativne metode mogle pokazati korisnima za smanjenje troškova usluga od općeg interesa te istodobno zadržati životni standard i kvalitetu usluga u udaljenim i rijetko naseljenim područjima; potiče države članice te relevantne regionalne i lokalne vlasti da ulažu u nekonvencionalne i inovativne mjere čiji je cilj stanovništvu pružiti osnovne usluge i stvoriti primjereno okruženje kako bi se povratilo stanovništvo i preokrenuo trend depopulacije;
82. poziva države članice da pojačaju razmjenu svojih najboljih praksi u stvaranju odgovarajućih demografskih politika i inicijativa za iskorištavanje mogućnosti i rješavanje izazova koje donosi starenje stanovništva EU-a;
83.
podsjeća na specifičnu prirodu obiteljskih poljoprivrednih gospodarstava, koja kombiniraju poljoprivrednu djelatnost i obiteljski život sa starijim poljoprivrednicima koji ostaju aktivni nakon dobi za umirovljenje;
84. prepoznaje potencijal starijih osoba, uključujući poljoprivrednike, da postanu pokretači dinamičnog srebrnog gospodarstva u ruralnim područjima koje se temelji na socijalnim inovacijama, uključivim ruralnim zajednicama i zdravijem životnom okruženju; poziva Komisiju da pažljivo prouči taj potencijal pri izgradnji svoje dugoročne vizije za ruralna područja i aktivno starenje;
85. poziva javne institucije da promiču stvaranje posebnog sustava zaštite kojim se uzima u obzir specifičnost nezaposlenosti poljoprivrednih radnika zbog vrlo privremene naravi sezonskog rada u poljoprivredi; ističe da bi se time mogla pružiti veća sigurnost onima koji odluče raditi u poljoprivredi;
(54)
COM(2020)0241, str.
20.